open-index/open-wikipedia-markdown huggingface dataset:
Le Ferma del Animales

**Le Ferma del Animales** (in original: *Animal Farm: a fairy story*, in interlingua: *Ferma del Animales: un fabula*; per multes appellate e publicate etiam simplicemente como ***Animal Farm*** – Le ferma animal) es un novella allegoric per George Orwell. Le libro narra le historia de un gruppo de animales de un ferma, qui se subleva contra su fermero, le expelle, e tenta governar se como societate equalitari.

Orwell admitteva que le novella esseva un allegoria del Revolution russe e le elevation de Iosif Stalin. Orwell, un socialista democratic, esseva un opponente firme de stalinismo e totalitarianismo, qui esseva influentiate per su experientia durante le Guerra Civil Espaniol. Orwell lo scribeva inter novembre 1943 e februario 1944, durante le Secunde Guerra Mundial quando le Regno Unite habeva un alliantia con le Union Sovietic contra Germania Nazi, e alcun socialistas britannic admirava Stalin. Orwell initialmente habeva difficultate in su cerca pro un editor. Quando le novella esseva publicate, le guerra habeva finite, e le scena geopolitic habeva cambiate. Le novella deveniva un successo commercial immediate.
Elton John

**Elton **Hercules** John** (nascite Reginald Kenneth Dwight le 25 de martio 1947 in Pinnrer, Harrow, London, Anglaterra) es un cantator, pianista e compositor anglese de pop e rock. Con parolas de Bernie Taupin, su collaborator longeve, postea 1967 ille ha crea plus que 30 albumes. Ille es un del artistas musical plus succedite commercialmente, habente vendite plus que 300 million discos. Ille ha entrate plus que 50 cantos in le 40 locos plus alte in le listas de cantos plus popular in le Statos Unite e le Regno Unite, include novem cantos in le prime loco in le Statos Unite. Su single *Candle in the Wind 1997*, un nove version de un canto previe pro commemorar Diana, Princessa de Galles, vendeva 33 million copias trans le mundo e es le single plus succedite in ambe paises.

Elevate in un suburbio de London del nord-west, John apprende le piano quando ille habeva un etate juvene. Ille sona con le banda Bluesology ab 1962 usque 1967, quando ille incontrava Taupin. Durante duo annos, ille componeva cantos pro artistas altere, include Lulu, e John sona como un musico de studio. John publicava su prime album *[[Empty Sky]]* in 1969. Ille habeva succeso con le anno subsequente con su secunde album *[[Elton John (album)|Elton John]]* e su single *Your Song*. Su successo deveniva plus longeve post le publication de *[[Honky Château]]* (1972), e iste continue con albumes subsequente, specialmente *[[Goodbye Yellow Brick Road]]* (1973). Su cantos plus famose include *Your Song*, *Crocodile Rock*, *Goodbye Yellow Brick Road*, *Candle in the Wind* e *Don't Let the Sun Go Down On Me*. Durante le decennio de 1970, su decennio plus succedite, ille esseva associate con glam rock e recognsicite pro su costumes extravagante.

John habeva etiam componite musica pro *[[The Lion King (film de 1994)|The Lion King]]* e *[[Billy Elliot (musical)|Billy Elliot]]* e sona al eventos public, que include le funeral de Diana, Princessa de Galles e concertos de jubileos. Foras musica, ille ha de tempore in tempore habite rolos como un actor in film. Postea le fin del decennio de 1980, ille ha appoiate le lucta contra SIDA. In 1992 ille fundava le Elton John AIDS Foundation, qui ha elevate plus de £300 million. John se annunciava como bisexual in 1976 e como homosexual in 1988. Post le legalisation de maritage homosexual in le Regno Unite, ille maritava David Furnish, su partenario romantic postea 1992. In 2018, ille comenciava un nove tour. Ille ha dicite que illo essera su ultime tour.

John ha recipite cinque Premios Grammy, cinque Premios Brit, duo Premios Oscar e multe alteres. Ille esseva inducite in le Rock and Roll Hall of Fame in 1994. Ille esseva armate cavallero in 1997 a causa de servicios al musica e caritate. In 2013, le magazine *[[Billboard (magazine)|Billboard]]* le predicava como le artista musical tertie plus succedite, post The Beatles e Madonna, e le artista solo mascule plus succedite.
Frank Sinatra

**Francis Albert Sinatra** (12 de decembre 1915 – 14 de maio 1998) era un cantator, actor e productor statounitese. Ille era un del artistas musical plus popular e influente del seculo 20. Ille es un del artistas plus succedite commercialmente, habente vendite in tote le mundo plus que 150 million discos.

Nascite in Hoboken, New Jersey e le filio de immigratos italian, Sinatra comenciava su carriera musical durante le epocha de swing, con le big band ensembles de Harry James e Tommy Dorsey. Ille tosto deveniva succedite como un artista solo e signate con Columbia Records. Ille era cogniscite pro su popularitate con pueras adolescente. Su prime album *The Voice of Frank Sinatra* era publicate in 1946. Ille comenciava etiam su carriera in film. Al initio del decennio de 1950, su carriera habeva stagnate. Ille sona concertos in Las Vegas e su popularitate retornava con su rolo succedite in le film *From Here to Eternity* (1953). Ille ganiava un Academy Award (Oscar) a causa de illo. Ille lo continua con un serie de albumes acclamate: *In the Wee Small Hours* (1955), *Songs for Swingin' Lovers!* (1956), *Come Fly with Me* (1958), *Only the Lonely* (1958) e *Nice 'n' Easy* (1960).

Sinatra partiva Columbia Records pro initiava su compania discographic Reprise Records e publicava plus de albumes popular, que includeva *[[September of My Years]]* (1965). Durante le decennio ille participava etiam in un acclamate programma de television *[[Frank Sinatra: A Man and His Music]]* e collaborava con Count Basie, Tom Jobim e Duke Ellington. Sinatra se retirava in 1971, ma retornava duo annos plus tarde. Ille publicava plus de albumes e faceva concertos, usualmente in Las Vegas. Su ultime successo major era le canto *New York, New York*, publicate in 1980. Ille continuava face toures in le Statos Unite e paises altere usque tosto ante su morte in 1998.

Sinatra era succedite como un actor de film, specialmente filmes musical como *[[On the Town]]* (1949), *[[Guys and Dolls]]* (1955), *[[High Society]]* (1956) e *[[Pal Joey]]* (1957). Ille etiam stava in *[[The Man with the Golden Arm]]* (1955) e *[[The Manchurian Candidate]]* (1962). Ille deveniva etiam famose a causa de su rolos como detectives, inclusive *[[Tony Rome]]* (1967). Ille era etiam involvite in television, inclusive *[[The Frank Sinatra Show]]* que comenciava in 1950, e campanias politic. Le FBI investigava allegations que ille era involvite in le Mafia. Su vita personal habeva plen de evenimentos, inclusive su maritages con le actrices Ava Gardner e Mia Farrow, e con Barbara Marx.

Cogniscite pro su presentia como un executante, su senso de fashion e su perfectionismo, Sinatra etiam habeva influentia super su sono e direction musical. Ille ganiava dece-un Grammy Awardes e honores numerose altere.
Anaïs

* Anaïs Nin, scriptor cuban-francese

* Marjorie Anaïs Housepian Dobkin, scriptor armenie-statounitese
D. C. Fontana

**Dorothy Catherine Fontana**, communmente appellate **D. C. Fontana** (New Jersey,  – Los Angeles, ) era un scriptor e editor de series de television statounitese, melio cognoscite pro su rolo in le disveloppamento del serie original de *[[Star Trek]]*.
Pleistoceno

Le **Pleistoceno** (frequentemente  appellate **Era Glacial**) es in geologia le prime epocha del periodo Quaternari. Le Pleistoceno durava circa de 2'588'000 a 11'700 annos retro, circumferente le periodo le plus recente de glaciationes repetite. Es precedite per le Plioceno e sequite per le Holoceno.
Turre de London

Le **Turre de London** (in anglese, *Tower of London*) es un castello historic in London, que se situa in le burgo de Tower Hamlets, juxta le perimetro del Citate de London, le Fluvio Tamesis, Tower Bridge e Tower Hill. Le Turre era fundate in 1066 per le Normannos, post lor conquesta de Anglaterra. Le Turre Blanc, le donjon central, era struite in 1078. Le castello era expandite durante le seculos 12 e 13; qualque edificos era struite plus tarde. Le complexo ha duo circulos de muralias defensive con turres, que curcumfere le Turre Blanc.

Le Turre originalmente era struite pro mantener le autoritate del reges normanne super London. Illo era in seculos variose un residentia regal, fortalessa, barraca, prision, arsenal, tresoreria, archivo, moneta o menagerie. Su rolos como un residentia e fortalessa declinava post le arrivata del Dynastia Tudor. Le Turre era le residential traditional de monarchas ante lor coronationes. Postea 1669, le Joieles del Corona de Anglaterra ha essite exponite al publico illic. In le seculo 19, un restitution tentiava retornar le Turre a su stato medieval. Le ultime edificos del complexo era struite durante le seculo 19.

Le Turre es plus bien cogniscite pro su rolo como un prision, que dura ab 1100 usque 1952, ma isto nunquam era su rolo principal. Como le Bastilla, isto reflecte quante prisioneros era figuras historic famose o inimicos del monarcha. Nonobstante su reputation como un loco de tortura e morte, solmente septe executiones occurreva in le Turre ante le seculo 20. Istos occurreva ab 1483 e 1601 e includeva duo sposas de Henrico VIII e Dama Jane Grey. Durante le Prime e Secunde Guerras Mundial, dece-duo homines era executate illic pro spionage. Altere prisioneros del Turre era executate juxta le Turre a Tower Hill, le loco de 112 executiones durante 400 annos. Le Turre era etiam le loco del assassinationes probabile de Henrico VI e Eduardo V. Le Turre es etiam le subjecto de multe legendas e historias.

Le Turre ha essite un attraction touristic major durante multe seculos. Postea le medio del seculo 19, isto ha essite su rolo principal. Le Turre es gerite per le caritate Historic Royal Palaces e es un UNESCO Sito de Patrimonio Mundial.
Cathedral de Sancte Paulo (London)

Le **Cathedral de Sancte Paulo** es un cathedral anglican in London e un del ecclesias plus famose in le Regno Unite. Illo es le cathedral del Episcopo de London, le tertie clerico le plus senior del Ecclesia de Anglaterra.

Al minus tres cathedrales con un dedication al Apostolo Paulo se ha situate al loco post 604. Il non es clar si le cathedral original es le mesme cathedral que esseva destruite in un incendio in 1087, que destrueva multo del citate. Un nove cathedral esseva construite inter 1087 e 1240 con architectura gothic e un agulia alte. Iste cathedral (*Old St. Paul's*) esseva un del ecclesias plus longe e alte in le mundo e un centro religiose, commercial e cultural. Iste cathedral esseva destruite in le Grande incendio de London in 1666. Le cathedral actual esseva concipite per Christopher Wren in un stilo architectural de Baroco anglese e con un cupola famose.

Le cathedral es le secunde plus grande ecclesia in le Regno Unite, post le Cathedral de Liverpool, e esseva le edificio le plus alte in London inter 1710 e 1963. Illo ha essite un scena de multe eventos, que include le funeres de Horatio Nelson, Arthur Wellsey, duce de Wellington, Winston Churchill, e Margaret Thatcher, jubileos de Victoria e Elisabeth II, le initio del Festival of Britain, e le nuptias de Carolo, Prince de Galles e Dama Diana Spencer. Le cathedral es un attraction touristic major e ancora un ecclesia functionante.
Cathedral Notre-Dame de Paris

Le **Cathedral Notre-Dame de Paris** es un cathedral catholic que se situa a Île de la Cité in le centro de Paris. Struite inter 1163 e 1345, illo es un exemplo famose del stilo francese de architectura gothic. Illo es le sede del Archdiocese de Paris et es dedicate al Virgine Maria.

Le loco del cathedral es le sito de un templo roman e quatro ecclesias previe. Le construction del cathedral currente usava technicas innovative con le tecto voltate e contrafortes. Le cathedral es notate pro su fenestras, organo e campanas. Malgrado le desecration durante le Revolution francese, le cathedral ha multe artefactos, decorationes e reliquias historic. Le cathedral se augmentava in le conscientia public post le publication del romance *[[Notre-Dame de Paris]]* per Victor Hugo in 1831, que incoragiava un serie de restaurationes. Le cathedral ha essite le sito de multe eventos notabile, inclusive le coronation de Napoleon, le celebrationes del liberation de Paris in 1944 e funeres de presidentes de Francia. Le cathedral es un symbolo recogniscite de Paris e Francia, un del attractiones touristic plus popular del citate, e un UNESCO Sito de Patrimonio Mundial.

In 2019, un incendio se erumpeva in le cathedral durante obras de restauration. Illo destrueva le tecto plus alte e le agulia e causava damnos altere. Post le obras currente de stabilisation se finiva, un reconstruction comenciara in 2021 e durara al minus tres annos.
Cathedral

Un **cathedral** es generalmente un ecclesia que es le sede de un episcopo, un clerico que sege multe ecclesias parochial (in un diocese). In multe linguas, le parola (con differentias minor) se deriva del *[[cathedra]]*, le throno de un episcopo.

Cathedrales era originalmente mentionate durante le seculo 4, ma illos non era un featura universal del Ecclesia Catholic e del ecclesias orthodoxe usque le seculo 12. Iste rolo continueva in alcun confessiones protestante (Anglicanismo e multe confessiones de Lutheranismo) post le reforma protestante. In alcun locos ubi confessiones protestante altere aboliva episcopos (p.e. Scotia), cathedrales reteneva le designation, que deveniva redundante. Post le seculo 18, migration introduceva nove confessiones in paises con un confession existente, que fundeva nove cathedrales. Ergo, alcun citates ha al minus duo cathedrales, cata pro un confession.

A causa de lor rolo importante in un diocese (e, ergo, in un region), cathedrales es sovente le ecclesias plus grande and plus impressive, e alcun del edificos plus impressive de Europa medieval. Nonobstante, alcun cathedrales non es ecclesias grande, e alcun grande o famose ecclesias (p.e. Ecclesia Major de Ulm, Abbatia de Westminster e megaecclesias moderne) non es cathedrales.
Stonehenge

**Stonehenge** es un monumento prehistoric presso Amesbury, Wiltshire, Anglaterra, 13km al nord de Salisbury e juxta le strata A303. Illo ha un circulo de menhires, cata circa 4.0m alte e circa 25 tonnas pesante, in le medio de un complexo de monticulos artificial. Le menhires se situa in le loco plus grande de monumentos prehistoric in Anglaterra, que include centos de tumulos.

Archeologos crede que le monticulos era struite circa 3100 aEC e que le menhires era erigite inter 3000 aEC e 2000 aEC. Alcun del menhires veniva del region que nunc es Pembrokeshire, Galles. Le menhires altere veniva probabile de presso Marlborough, etiam in Wiltshire. Le final construction al sito occurreva circa 1600 aEC. Su rolo exacte es incognite, ma illo pare haber essite un loco de rituales religiose. Le usage del sito habeva cessate ante le arrivata del romanos in le seculo 1 EC. Le nomine del sito veniva del Anglo-Saxones e significa "petras que pende in le aere".

Le monumento ha essite restituite postea le initio del seculo 20. Nunc illo es un attraction touristic major e un UNESCO Sito de Patrimonio Mundial. Stonehenge es associate con legendas, specialmente Rege Arthur, e con movimentos neopagan. Le sito es possedite per le monarchia britannic postea 1918 e administrate per English Heritage. Le National Trust possede le terra circumferente. In 1978 le accesso del publico al interior del circulo era limitate.

## Referentias
Ecclesia (edificio)

Un **ecclesia** es un loco de assemblea de un congregation christian.
## Etymologia
Le parola se deriva de ἐκκλησία (ekklesía) in greco koine. Isto refere originalmente a communitates christian, ma plus tarde refere etiam al edificios. 
## Historia
Le ecclesias original era casas, e le ecclesia cognoscite le plus vetere esseva fundate in le seculo 3. Plus tarde in le mesme seculo, le prime ecclesias grande communal era struite. Ecclesias era struite in Europa durante le seculos subsequente, specialmente ab le seculo 11 usque le seculo 14. Alcun del ecclesias le plus grande de iste epocha era cathedrales, le sede de un episcopo, e le ecclesias de monasterios. Grande ecclesias era usualmente le edificios le plus alte in lor urbes. Ecclesias deveniva centros de activitate in urbes e villages, alcun vices con rolos foras del religion.
## Architectura
Ecclesias usualmente era struite con le figura del stauro e traditiones local altere; per exemplo, le altar e le vista del congregation es usualmente al est. Grande ecclesias sovente ha un agulia, cupola o turre. Ab 1311 usque 1884, ecclesias variose era le structuras le plus alte in le mundo. Ecclesias moderne ha un architectura variate et include edificios que esse convertite ab edificios altere.
Brian Wilson

**Brian Douglas Wilson** (Inglewood, California, SUA, le 20 de junio 1942&nbsp;– 11 de junio 2025) esseva un musico, cantator, autor-compositor e productor discographic statounitese qui cofundeva The Beach Boys. Ille deveniva lor autor-compositor e chef creative durante lor annos plus succedite in le decennio de 1960. Wilson faceva multe innovationes con su compositiones e productiones, deveniente un del autor-compositores plus influential del seculo 20, al costo de su sanitate mental.

The Beach Boys esseva formate in 1961 per Wilson, su fratres Dennis e Carl, lor cosino Mike Love e lor amico Al Jardine. Originalmente, Wilson esseva lor chef unofficial, bassista, clavierista e vocalista principal juncte. Illes esseva initialmente influentiate per le rock and roll del decennio de 1950 e le cultura de juventute e surfing in California del Sud. Post un collapso nervose in 1964, Wilson cessava participation in lor toures e se concentrava in composition e production discographic. Su controlo del production discographic esseva sin precedente in musica rock e pop. Ille expandeva su influentias musical, su experimentation e le complexitate de su obras, que adjutava le creation del album famose e acclamate *[[Pet Sounds]]* (1964). Su projecto subsequente *[[Smile (album de The Beach Boys)|Smile]]* esseva abortate dum su sanitate mental se deteriorava.

Su rolo in le banda se reduceva durante le annos subsequente e ille deveniva cogniscite pro su luctas con maladias mental, su narcomania e su reclusion. Durante le decennio de 1980 ille recipeva therapia controverse del psychologo Eugene Landy. In 1992, un corte ordinava le termination de isto e Wilson comenciava therapia conventional. Postea le fin del decennio de 1990, Wilson ha sovente facite albumes e concertos. Ille continueva esser un membro official del Beach Boys ma ille non sonava con illes.

Wilson scribeva multe cantos succedite, que nunc es icones del decennio de 1960, e introduceva multe innovationes de discographia. Su obras adjutava le elevation de Los Angeles como un centro de musico popular que poteva rivalisar New York City. Su modo de production, independente del compania discographic, influentiava le artistas de punk rock e indie rock. Ille esseva inducite in le Rock and Roll Hall of Fame in 1988. Ille ganiava duo Grammy Awardes pro *[[Brian Wilson Presents Smile]]* (2004) e *[[The Smile Sessions]]* (2011), que explora le projecto de *Smile*. Su vita esseva depingite in le film de 2014 *[[Love & Mercy]]*, ubi ille es representate per John Cusack e Paul Dano.
Rock and roll

**Rock and roll** es le forma original del musica rock, que se emergeva in le Statos Unite durante le decennio de 1950. Le phrase (etiam **rock 'n' roll** o variationes altere) alcun vices es un synonymo de musica rock, ma plus sovente significa le musica rock del decennio de 1950.

Le phrase significa "cunar e rolar" in le lingua anglese. In 1934, illo era le titulo de un canto de jazz per le Boswell Sisters, ma le phrase se originava ante iste canto. Durante le decennio de 1940, le phrase era usate pro significar musica con un rhythmo propulsive forte. In 1954, illo se emergeva como un genere distincte, que habeva se evolvite gradualmente del blues, country, rhythm and blues e gospel. No artista o disco singule marca un initio clar del genere. Precursores del genere include Sister Rosetta Tharpe, Fats Domino e le canto *Rocket 88*. Le avantiamentos decisive commercial de Elvis Presley, Bill Haley e Chuck Berry in 1955 lanceava le genere a popularitate mundial.

Rock and roll era contemporanee con le generes de rhythm and blues e doo wop. Le subgenere rockabilly era dirigite per artistas blanc con un influentia forte de country, inclusive Elvis Presley, Carl Perkins, Jerry Lee Lewis e Johnny Cash. Altere artistas importante include Little Richard, Bo Diddley e Gene Vincent. Rock and roll era associate con le adolescentes del decennio e etiam cruciava divisiones racial. Le genere etiam deveniva popular in paises altere, specialmente le Regno Unite.
Prension del Bastille

Le **Prension del Bastille**, IPA: [bastij], era un evento importante durante le Revolution francese. Le 14 de julio 1789, un multitude de demonstratores expugnava le Bastille in Paris.

Le Bastille era un fortalessa, barraca, arsenal e prision in Paris del est. Illo era plus famose pro su rolo como un prision del inimicos del monarcha. Le numero de prisioneros habeva declinava durante le regnos de Ludovico XV e Ludovico XVI e il habeva solmente septe prisioneros durante le prension, e le majoritate non era prisioneros politic. Nonobstante, le fortalessa era un symbolo impopular del monarchia absolute e de su authoritate in le citate.

Le insurrection se erumpeva post un schisma inter le familia regal e le deputatos eligite del Statos General, qui se appellava le Assemblea national. Le assemblea era presertim popular in Paris, ubi le gente prestava attention a lor debattos con interesse. Le 11 julio, Ludovico XVI cambiava su politica. Ille destitueva su ministros liberal, inclusive le ministro popular Jacques Neckar, e nominava ministros conservative. Quando le nova del destitution de Neckar arrivava a Paris, le gente timeva que le rege vadeva supprimer le assemblea. Iste causava agitation major, inclusive violentia, que culminava quando le Bastille era attaccate tres dies plus tarde. 98 insurgitos e un defensor moriva durante le prension succedite. Circa sex o octo defensores era assassinate post le prension, inclusive Bernard-René Jourdan de Launay, le governator del Bastille.

Le prension es un momento symbolic quando Ludovico XVI perdeva controlo del pais. Depost, ille capitulava e recognosceva le authoritate del assemblea. Le Bastille era demolite ante le fin del anno. Le loco nunc es un placia public (*Place de la Bastille*), con un monumento al prension e un profilo del sito del fortalessa super le pavimento. Le die del prension es le die national de Francia.
Normannos

Le **Normannos** (normanno: *Normaunds*, francese: *Normands*, anglese: *Normans*) esseva un gente ethnic que veniva de colonos viking que emigrava ab Scandinavia verso Francia del Nord. Le region ubi illes se estabiliva in le seculo 10 deveniva cogniscite como Normandia. Le Normannos habeva un effecto profunde in le historias de Francia, Anglaterra, Sicilia e locos altere.

Le nomine veniva de *Norðmaðr* in le lingua norse antique, que significa "homines del nord". Le colonisation se comenciava durante le secunde medio del seculo 9. Le majoritate del colonos veniva ab Danmark, ma alteros veniva de Norvega e Islanda. Le rege francese Carolo le Simple acceptava le colonia quando le chef normanne Rollo signava un tractato e spondeva loyalitate verso le rege francese in 911. Le tractato establiva le Ducato de Normandia sub Rollo e su descendentia. Le Normannos adoptava costumes francese e un version del lingua francese, le lingua normanne (o francese normanne).

Le Normannos esseva famose pro lor successos e innovationes militar, lor explorationes, lor fide catholic, lor architectura distinctive e traditiones de musica. Un expedition per Gulielmo le Conquisitor faceva le conquesta normanne de Anglaterra post lor victoria al Battalia de Hastings in 1066. Lor exploratores conquireva Sicilia, Malta e Italia del Sud e fundeva le Regno de Sicilia in 1130 sub Roger II. Le influentia politic e cultural del Normannos se diffuseva verso le resto del Insulas Britannic, le Peninsula Iberic (durante le Reconquista), Africa del Nord e le statos del cruciadas, ubi Bohemundo I fundeva le Principalitate de Antiochia.

Ante le fin del Medievo, le Normannos se assimilava in le culturas de lor regnos. Lor legato continue hodie con le linguas e dialectos de Francia, le Regno Unite, Espania, e Italia, e con su innovationes cultural, politic, e judicial.

Le lingua normanne hodie continua a esser parlate e in Normandia e in le Insulas Normanne (normanno: *Îles d'la Manche*; francese: *Îles Anglo-Normandes*; anglese: *Channel Islands*) in le Manica.

## Vide etiam
Wikipedia in le lingua normanne
Veliko Tarnovo

**Veliko Tarnovo** (lingua bulgare: Велико Търново) es un citate in Bulgaria con un population in 2011 de 66.897 habitantes, secun le censo.  Veliko Tarnovo esseva le capital de Bulgaria de 1185 usque 1393.

## Galeria

Bulgaria Veliko Turnovo 01.jpg
Zwiedzanie miasta - Meliko Tarnowo - 002398n.jpg
Trapezitsa Hill,Churches Ruins,Veliko Tarnovo.jpg
Bulgaria Veliko Turnovo 04.jpg
Varusha Veliko Tarnovo, Варуша Велико Търново.jpg
Veliko Tarnovo , Велико Търново.jpg
Richard Cromwell

**Richard Cromwell** (4 de octobre 1626 – 12 de julio 1712) esseva un politico anglese. Ille esseva le secunde e ultime *Lord Protector* (chef de stato) del Commonwealth (Republica) de Anglaterra ab 1558 usque 1559. Ille esseva le filio de su predecessor Oliver Cromwell.

Richard succedeva Cromwell post su morte in septembre 1558. Su reger esseva breve e durava novem menses. Ille luctar governar, a causa de su manco de authoritate, problemas financiari e le divisiones politic inter le armea e le politicos moderate del Parlamento. Post le prosecution de un major-general, le armea le menaciava; ille esseva possibile detenite. Ille resignava in maio 1559. Le resultante vacuo de potentia esseva implite le anno subsequente per George Monck, un general qui presideva super le restauration del monarchia britannic. Cromwell se exiliava a Francia in 1660, ma retornava a Anglaterra in 1681. Ille lucrava un salario de su terra e habitava in obscuritate. Ille esseva le chef de stato britannic con le vita plus longeve usque Elisabeth II, qui le superava in 2012.
Charles Babbage

**Charles Babbage** (/ˈbæbɪdʒ/; 26 de decembre 1791 – 18 de octobre 1871) era un polymatha anglese. Un mathematico, philosopho, inventor, ingeniero e academico, ille es plus famose como un pionero de computation.

Babbage creava le designo del prime computator mechanic − un "motor de differentias". Ille designava etiam un "motor analytic", que introduceva le concepto de un computator programmabile con usages foras arithmetic. Le machinas non era realisate, ma iste obras era le fundation del conceptos del computatores electric del futuro. Un modello functionante de un ingenio de differentias era completate in 1991, e le machina opperava succeditemente.

Babbage etiam contribueva obras in le campos de astronomia, cryptographia, metrologia, recerca operational, economia politic e theologia, e adjutava planar le posta public.
Le Manica

**Le Manica** (anglese: *The English Channel*, francese: *La Manche*) es un bracio del Atlantico que separa le insula de Grande Britannia ab Francia septentrional e junge le Mar del Nord al Atlantico. Illo es approximativemente 562 km (350 millias) longe e varia in largor de 240 km (150 millias) al plus late a solmente 34 km (21 millias) in le Stricto de Dover. Illo es le plus parve del mares de basse fundo circa le sicca continental de Europa, coperiente un area de solmente ~75,000 km² (29,000 millias²).
Portugese brasilian

**Portugese brasilian** es le complexo de dialectos del lingua portugese parlate in Brasil, ubi quase omne le population de plus que 200 million parla lo, e in le diaspora global de brasilianos.
Gulielmo I de Anglaterra

**Gulielmo I de Anglaterra** (in normanno ancian *Williame I*, in anglese *William I*, circa 1028 – 9 de septembre 1087) esseva un duce normanne que dirigeva le conquesta normanne de Anglaterra in 1066 e deveniva le prime rege normanne de Anglaterra. Ille etiam esseva le Duce de Normandia (como **Gulielmo II**) ab 1035 usque su morte. Ille esseva cogniscite como **Gulielmo le Conquisitor** e **Gulielmo le Bastarde**.

Un descendente de Rollo, Gulielmo esseva le filio de su genitores non maritate Robert I de Normandia e Arlette de Falaise. Ille habeva difficultates in le consolidation de su potentia super Normandia, a causa de su juventute e su illegitimatia. Durante su infantia e su adolescentia, il habeva luctas inter le nobiles normanne pro influentia in le ducato. Su victoria super un rebellion in 1047, su alliantia con Flandra post su maritage con Matilde de Flandra e su nominationes de adherentes in le ecclesia adjutava su consolidation de potentia in Normandia. Con su controlo illac secur ante 1060, ille comenciava expander su territorio. Durante le duo annos subsequente, ille conquireva le contato de Maine.

In januario 1066, Eduardo le Confessor, le rege de Anglaterra e un parente distante de Gulielmo, moriva sin infantes. Gulielmo deveniva un contenditor del corona anglese. Il habeva contenditores altere, inclusive le potente conte Haroldo Godwinson, que Eduardo habeva nominate como su successor. Gulielmo argueva que Eduardo habeva le spondite le corona e que Harold habeva spondite appoiar su pretension. Ille invadeva Anglaterra e in octobre disfaceva le armea de Haroldo al Battalia de Hastings, ubi Haroldo esseva occidite. Le Natal subsequente, Gulielmo esseva coronate al Abbatia de Westminster. Il habeva alcun rebelliones durante le annos subsequente que le normannos stoppava; le plus grande rebellion esseva suppremite con le Devastation del Nord. Ante 1075, su controlo in Anglaterra esseva secur.

Gulielmo strueva multe castellos pro mantener lor potentia, reformava administration e iniciava le construction de nove ecclesias. In 1086, ille ordinava le creation del un documentation de proprietarios e activos importante in Anglaterra, que deveniva le *[[Domesday Book]]*. Post 1072, Gulielmo passava le majoritate de su regno subsequente in Normandia. Su regno plus tarde videva menacias del danese, problemas in su territorios francese e tensiones inter ille e su filio plus vetere Robert. Post su morte in 1087, Normandia passava a Robert, e Anglaterra passava a un filio altere Gulielmo.
Universidade Federal de Goiás

Le **Universidade Federal de Goiás** (*UFG*) es un universitate in le citate de Goiânia in le stato de Goiás in Brasil. 

Fundate in 14 de decembre de 1960, con 25 846 studentes in 2015.
Infarcto del myocardio

Le **infarcto del myocardio**, etiam nominate **attacco cardiac**, **infarcto cardiac** o **infarction myocardiac**, es le morte (necrose) de un region del myocardio, parte principal del corde, causate per un interruption in le fluxo de sanguine al corde, generalmente como resultato del occlusion del arteria coronari.

Le symptomas include dyspnea (respiration curte), angina de pectore, etc.

## Referentia
* Articulo sur infarcto cardiac in Britannica
Massage

Un **massage** [-aje] significa massar (fricar) un parte particular del corpore. Illos son frequentemente practicate quando destincte partes del corpore son ferite. Il ha etiam massages solmente pro le benesser.
Diana Rigg

**Enid Diana Elizabeth Rigg** DBE (Doncaster, 20 julio 1938 - London,10 septembre 2020) esseva un actrice anglese.

Illa jocava famosemente le rolos Emma Peel in le serie de television britannic *The Avengers* (1965-1968), e Contessa Teresa di Vicenzo (le sposa unic de James Bond) in le film cinematic *On Her Majesty's Secret Service* (1969).

Plus tarde illa jocava le rolo Olenna Tyrell in le serie *[[Game of Thrones]]* (2013-2017). Illa etiam gaudeva de un carriera in le theatro in London e New York.

Altere rolos sue include in le filmes *A Midsummer Night's Dream* (1968),*The Great Muppet Caper* (1981) e *Evil Under the Sun* (1982); e in television, *Mother Love* (1989), *Rebecca* (1997), *You, Me and the Apocalypse* (2015), *Detectorists* (2015), e *[[Doctor Who]]* (2013) ubi illa appareva con su filia, le actrice Rachael Stirling.
Colpo de stato

Un **colpo de stato** (internationalmente anque cognoscite como *Coup d'État*) es le remotion de un governamento existente ab le poter, generalmente cum medios violente. Id es un prisa de poter inconstitutional e illegal per un faction politic, organo militar, o dictator.
Bullismo

Le **bullismo** o **molestia vexatori** esse le activitate de perpetration de un repetite conducta aggressive intendite a leder un individuo physicamente, mentalmente, aut emotionalmente. Tra le uso de fortia, coercition, o menacia le molestia del **[[bullo]]** habe como fin ultime le domination o intimidation de su victima. Essente iste typo de abuso repetite e habitual, un prerequisito essential pro su complimento esse le perception de un disequilibrio de poter a nivello physic o social verso le victima, per le perpetrator e sovente etiam per le circulo social de ambes. De facto hoc eveni frequentemente in ambiente pueril, adolescential, o scholar, in tal caso assumente le denomination de **[[vexation scholar]]**, e pote anque prender character de violentia de gruppo.
In plure paises iste phenomeno esse considerate particularmente negative pro le crescentia de un individuo e pro su benesser psychophysic, assi que illo esse regularmente punite per le lege secundo le gravitate del molestias subite per le victima.
Rhapsody in Blue

***Rhapsody in Blue*** (*Rhapsodia in Blau*) es un composition de George Gershwin pro solo piano e banda de jazz, con elementos de musica classic e jazz.

Le composition esseva permittite per le leader del banda Paul Whiteman e era orchestrate per Ferde Grofé con le original 1924 arrangiamento in New York (citate).

## Stato currente
*Rhapsody in Blue* es in le dominio public desde le prime de januario 2020, nonobstante le registrationes individual pote remaner sub copyright''

## Ligamines externe
https://www.britannica.com/topic/Rhapsody-in-Blue-by-Gershwin
Frederick Douglass Circle

**Frederick Douglass Circle** es un circulo de circulation vehicular al angulo nordwest de Central Park in Manhattan in le Citate de Nove York. Illo es appellate in honor de Frederick Douglass, cuje statua es in le circulo.
Guerra del Cento Annos

Le **Guerra del Cento Annos** era un serie de guerras inter le Dynastia Plantagenet (plus tarde su branca le Dynastia Lancaster), que regeva Anglaterra, e le Dynastia Valois re le corona de Francia. Illo durava ab 1337 usque 1453. Ille era tres guerras, interrumpite per armistitios inter 1360 e 1369 e inter 1389 e 1415. Illo era un del luctas plus longeve in Europa occidental. In le contexto del Medievo ulterior, le guerra era primarimente un lucta dynastic, ma illo influentiava le disveloppamento de identitates national de Francia e Anglaterra. Illo marcava le apogeo del epocha de cavalleria e le initio de su declino.

Le guerra era causate per disputas inter le reges francese e anglese re Gasconia (tunc etiam appellate Aquitania), un parte de Francia ubi le rege anglese era le ducato. Iste creava un situation ubi le rege anglese era ambe un equal e un vassallo al rege francese. Altere disputas era causate re Flandra e Scotia. Post le morte de Carolo IV de Francia sin hereditario in 1328, su nepto Eduardo III de Anglaterra habeva un pretension forte al corona francese. Ille originalmente tolerava con reluctantia le passage del corona a Philippo VI de Francia. Ma le disputas se intensificava, e in 1337, Philippo predicava que ille confiscarea Gasconia. Como retaliation, Eduardo assereva su pretension al corona francese.

Malgrado Eduardo non succedeva prender le corona francese, le prime phase era succedite pro le anglese. Illes ganiava territorio in le Tractato de Brétigny de 1360. Le battalias de Crécy e de Poitiers ganiava plus de territorios e influentias pro le rege anglese; le successor de Philippo Johannes II era capturate a Poitiers. Post le morte de Johannes II, le combatto recomenciava quando Carolo V, le successor de Johannes II, tentiava recapturar le territorio. Ille era principalmente succedite. Le successores del reges, Carolo VI de Francia e Ricardo II de Anglaterra, signava un armistio in 1389, que era extendite multe vices.

Post 1392, Carolo VI non poteva governar a causa de su maladia mental, que causava un vacuo de potentia que nobiles francese contentiose tentiava plenar. Un nove phase de guerra comenciava in 1415 quando le nove rege anglese Henrico V reanimava le pretension anglese. Post su victorias al battalias de Agincourt e de Verneuil e su alliantia con le Ducato de Burgundia, il pareva probabile que Henrico V unirea le coronas anglese e francese. Con le Tractato de Troyes de 1420, Carolo VI concedeva que le filio de Henrico V hereditarea ambe coronas. Ma le mortes de Henrico V e Carolo VI in 1422 e le victorias de Jeanne d'Arc in 1429 reverteva lor fortunas. Le lucta continueva inter le reges subsequente Carolo VII de Francia e Henrico VI de Anglaterra, quando Anglaterra nunc habeva un disavantage clar. Post le Battalia de  Castillon in 1453, Angleterra perdeva tote lor terras in Francia excepte Calais, que Francia recapturarea in 1558.
Rete transeuropee de transporto

Le **Rete transeuropee de transporto** (acronymia: **RTE-T**) es un insimul de infrastructuras de transportation integrate, previdite pro sustener le mercato unic, garantir le libere circulation de merces e personas, e corroborar le crescentia, le occupation, e le competitivitate de tote le Union Europee.

In passato, le systemas de transporto europee se disveloppava per lo plus secundo criterios statal, cum le consequente penuria o complete absentia de interconnexiones al confinios del statos membros, o longe corridores strategic del continente. Quia le debilitate interconnective del transportos obstacula le crescentia economic, desde su primordios in le annos novanta le politicas RTE-T ha orientate le fundos unitari europee al sustenimento del realisation de projectos infrastructural cardinal per Europa. Un possibilitate economic vantagiose pro le Union serea etiam stabilir un ligamine inter le Rete Transeuropee e le Nove Via del Seta, le megaprojecto chinese de connexion commercial global.

Le Rete habe base juridic in le Tractato de Amsterdam, signate in 1997, totevia su realisation evolutive in phase avantiate es debite al Tractato sur le Union Europee, signate a Maastricht in 1992.
Lingua maori

Le **lingua maori** (nomine original: *Te reo Māori*) es un lingua polynesian parlate per le gente maori de Nove Zelanda, ubi illo ha stato official.
Explosivo

Un **explosivo** es un substantia reactive que contine un grande amonta de energia potential le qual pote producer un explosion.
Noctes Blanc

**Noctes Blanc** o **Le Noctes Albe** (in russo: Белые Ночи, *Belye Noči*) es un novella juvenil per Fiodor Dostoievski, publicate per le prime vice in 1848 in le n°12 del revista Annales del Patria (*Otečestvennye zapiski*). Iste breve opera sentimental ha devenite un classico del litteratura romantic europee, et es nominate per le periodo del anno note como le “noctes blanc”, in quem in le Russia septentrional, incluse le urbe Petroburgo ubi le historia es locate, le Sol se pone post le 22 horas, e le celo continua esser luminose usque le 3 horas del matino.

Ut in alie historias de Dostoievski, in Le Noctes Albe le narration eveni in prime persona e per un narrator innominate. Il es dividite in quatro noctes e un breve epilogo matutin, e describe le planos de eventos et emotiones de un juvene petroburgese sufferente de solitude qui, incontrate casualmente un belle juvene sur le famose via "Prospecto Nevskij", se inamora de illa e somnia un vita insimul in le meraviliose citate capital, ma su amor non sera mutual.
Corfu

**Corf<u>u</u>**, etiam internationalmente cognoscite como **C<u>o</u>rcyra **o **K<u>e</u>rkyra** (ab greco: Κέρκυρα atque Κόρκυρα; e latino: Corcȳra), es un insula del Mar Mediterranee pertinente al Republica Hellenic e al Union Europee. Illo es le secunde le plus extense del Insulas Ionic e, includente su insulettas satellite, illo forma le limite del frontiera nord-occidental de Grecia. Le insula es parte del Unitate peripheric Corfu et es administrate per tres municipalitates cum le insulas de Othoni, Erikussa, e Mathraki, insimul al insulas de Paxi e Antipaxi. Anque le citate principal es nominate Corfu, et es le sede principal del Universitate Ionic.

## Galeria

File:Corfu Town R02.jpg |alt= Vista aeree del Urbe Corfu|Urbe Corfu
File:Achilleion Korfu 057.jpg | thumb | 220x124px | right |Achilleion, palatio del imperatrice Sissi de Austria a Corfu.
Gong

Un **gong** es un asiatic instrumento de percussion, que ha le forma de un disco metallic, le qual es battite con un mallette.
Fortification

Un **fortification** es alcun structura architectonic pro motivos de protection contra homines, animales o disastros natural.
Jean Moulin

**Jean Moulin** es un heroe del historia europee qui se ha opponite al feroce occupation continental per le totalitarismo nazi.

## Vita e pragmas
Iste milite e partisano occitan nasce in 1899 a Béziers e deveni prefecto (capite de un departimento francese) del Departimento Herault a 37 annos de etate.

In 1940 arriva le secunde guerra mondial etiam in Francia, le partito nationalsocialista controla tote Germania e decide invader Paris. Le Stato francese collabora, e le prefecto Jean Moulin debe obedir al germanes, sed ille vole ante toto proteger le populo qui lo ha liberemente elegite. Un nocte le nazis accusa milites del Republica Francese venite ab colonias african de haber massacrate gente, e vole que Jean les denunciarea. Sed essente isto solo un expediente racista pro incriminar le africanes innocente, Jean Moulin decide non mentir e plus tosto tenta le suicidio taliante se le gorga. Miraculosemente ille supervive, e gratias a su cognoscientias politic attinge adir in secreto alie resistentes al occupation militar e ideologic, de facto disobediente al ordines e al leges del nove regime de oppression su pais.

Le resistentia cela personas in periculo, bloca vias ferrate, stratas, e convios, et occide nazistas damnose al causa de libertate civil.

In Grande Britannia le General exiliate Charles de Gaulle annuncia per radio que le *Francia Libere* existe ancora, il es le Francia del resistentes, e ille es su duce. Ille resulta incontrar Jean Moulin clandestinemente in 1941 e le incarga reunir omne resistente possibile pro organisar le actiones, le pecunia, e le armas pro le liberation.

Jean se face paracader de nocte retro in le Continente, e post varie successos a damno del totalitarismo que suffoca le populo, le 21 de junio 1943 ille es signalate per anonymos, e le nazis le prende e le tortura die e nocte pro obtener informationes utile, declarante le finalmente morte le 8 de julio sur le *traino Paris-Berlin* verso le campos de concentration. Ille non revelara jammais qui son su companios e qual son le planos del resistentia.

## Hereditate
Pro su corage ille ha devenite un heroe e un symbolo europee del ideal de libertate del populo e del individuo, e il es dunque interrate al Pantheon de Paris cum le grande personalitates de su nation, a sempiterne memoria de su gestos hardite, lassante retro se un importante hereditate re le demanda ethic de que es le disobedientia civil, e como illo pote esser applicate al vita real.
Nona Balakian Citation for Excellence in Reviewing

Le **Nona Balakian Citation for Excellence in Reviewing** (in interlingua: **Citation Nona Balakian pro Excellentia in Recension**) es un premio date al criticos de libros per le National Book Critics Circle. Illo es appellate in honor de Nona Balakian, un editor de critica al *[[New York Times Sunday Book Review]]* e un del tres fundatores del National Book Critics Circle.
William Herschel

** William Herschel** (nascite **Friedrich Wilhelm Herschel**; Hanover, Germania le  - Slough, Anglaterra le ) esseva un astronomo e musico german-anglese cuje discopertas include le planeta Urano. Ille esseva le fratre de Caroline Herschel e le patre de John Herschel.
Caroline Herschel

**Caroline Herschel** (Hanover, Germania le  – Hanover le ) esseva un astronoma anglo-german, nascite in Hanover quando illo esseva governate per le rege anglese (del dynastia de Hanover). Illa esseva le soror de William Herschel e le amita de John Herschel.
John Herschel

**John Frederick William Herschel** ( in Buckinghamshire, Anglaterra&nbsp;–  in Kent, Anglaterra) esseva un astronomo anglese. Ille esseva le filio de William Herschel e le nepto de Caroline Herschel.
Petra de Rosetta

Le **Petra de Rosetta** es un fragmento de un stela gravate in egyptiano antique portante tres versiones de un mesme texto (egyptiano hieroglyphic, egyptiano demotic, e greco) le quales permitteva le deciframento de hieroglyphicos in le XIX seculo.
Die Mundial del Animales

Le **Die Mundial del Animales** es un die de action international pro le derectos e le benesser del animales. Iste evento es celebrate omne anno al 4 de octobre.
Zona pedonal

Un **zona pedonal** es un distincte area urban solmente pro pedones al interno del qual es prohibite le circulation de automobiles.
Historia de un laretta e del catto que la inseniava a volar

**Historia de un laretta e del catto que la inseniava a volar** (saepissime informalmente abbreviate: **Le laretta e le catto** o **Historia de un laretta**; in original: *Historia de una gaviota y del gato que le enseñó a volar*) es un romance pro le infantia scripte per Luis Sepúlveda in 1996, hodie devenite uno del libros infantil le plus famose del litteratura europee contemporanee.

Subtitulate “Un novella pro juvenes de 8 a 88 annos”, il ha site publicate per le prime vice in Barcelona per le casa de edition *[[Tusquets Editores]]* in le collection *Andanzas*. Le historia es accompaniate per illustrationes de Miles Hyman.

In 1998 le libro es objecto de un transposition italian al cinema in forma de longemetrage de animation, vocate Le Laretta e le Catto (*La gabbianella e il gatto*) e dirigite per Enzo D’Alò.

Le columna sonor es de David Rhodes, e su thema principal “*So volare*” (“io sape volar”) es scripte e interpretate per Ivana Spagna, qui jam habeva cantate le thema principal del version in italiano del classico Disney “Le Rege Leon”. Illa face exir le singulo al radio in coincidentia cum le exita del pellicula animate, contribuente al vestigio generational que le libro e su historia ha lassate, supertoto in Europa latin. Luis Sepúlveda ipse participava al realisation del pellicula, donante su voce al personage del poeta.
Summas Tempestuose

**Summas Tempestuose** (in original: *Wuthering Heights*) es un romance sentimental per Emily Brontë, scripte inter octobre 1845 e junio 1846. Il es le unic romance per Emily Brontë e il era publicate per le prime vice a London in 1847 sub le pseudonymo Ellis Bell, dum un secunde edition postume ha site curate per su soror Charlotte Brontë in 1850. Il es uno del libros le plus famose del moderne litteratura romantic europee, habente inspirate permulte pelliculas, spectaculos theatral, animationes, e citationes in le cultura de massa Occidental.
Frederick Douglass

**Frederick Douglass** (Maryland, c. februario 1818&nbsp;– Washington, D.C. le ) esseva un autor, orator, abolitionista, reformator social, e diplomatico african-statounitese. Nascite in sclavitude, ille fugiva in 1838 al nord del SUA, ubi sclavitude esseva prohibite, e in 1845 publicava un autobiographia que deveniva un bestseller. Ille esseva le ambassator statounitese a Haiti 1889–1991.
Balto

**Balto** (1919 - ) era un can, le capite del equipa de canes de traha que livrava le antitoxina de diphtheria al burgo de Nome, Alaska, durante un epidemia in 1925. Un heroe national postea, ille viveva in retiramento al Cleveland Zoo in Cleveland, Ohio, ubi hodie su corpore preservate es exhibite. Il ha un statua de Balto in Central Park in le Citate de Nove York.
Casa Blanc

Le **Casa Blanc** (in anglese *White House*) es le residentia official e centro principal del labor del presidente del Statos Unite de America in Washington, D.C..
Casa municipal

Un **casa municipal** es in general le principal edificio administrative e representative de un municipalitate.
Valencia

**Valencia** es le capital del Communitate Valencian e le tertie plus grande citate in Espania post Madrid e Barcelona superpassante 800.000 habitantes in le municipalitate.